Օթար Իոսելիանի

Օթար Իոսելիանի (, ), վրացի խորհրդային կինոռեժիսոր, սցենարիստ, դերասան։ ՎԽՍՀ ժողովրդական արտիստ (1984)։

Կենսագրություն 
Օթար Իոսելիանին ծնվել է 1934 թվականին, Թբիլիսիում։ Ավարտել է Մոսկվայի պետական համալսարանի մեխանիկա-մաթեմատիկական ֆակուլտետը։ «Վրացֆիլմ» կինոստուդիայում աշխատել է որպես ռեժիսորի ասիստենտ, մոնտաժող, Թբիլիսիի փաստավավերագրական ֆիլմերի ստուդիայում՝ ռեժիսոր, 1961 թվականից՝ «Վրացֆիլմի» ռեժիսոր և սցենարիստ։ 1965 թվականին ավարտել է Մոսկվայի կինեմատոգրաֆիայի համամիութենական պետական ինստիտուտի (ՎԳԻԿ) ռեժիսորական ֆակուլտետը (Ա. Դովժենկոյի արվեստանոց)։ 1962 թվականին նկարահանել է «Ապրիլ» կարճամետրաժը, 1964 թվականին՝ «Չուգուն» վավերագրական ֆիլմը, որը մետաղաձուլարանի մեկ օրվա մասին է։ Նրա «Տերևաթափ» առաջին լիամետրաժ ֆիլմը 1966 թվականին Կաննի միջազգային կինոփառատոնում արժանացել է FIPRESCI-ի մրցանակի և Ժորժ Սադուլ մրցանակի՝ լավագույն դեբյուտի համար։ 1971 թվականին «Ապրում էր մի երգող կեռնեխ» ֆիլմը նկարահանելուց հետո 1976 թվականին ռեժիսորն ասպարեզ է հանել «Հովվերգություն» կարճամետրաժ ֆիլմը, որը Բեռլինի միջազգային կինոփառատոնում արժանացել է FIPRESCI-ի մրցանակի։

1980-ականներից Իոսելիանին աշխատում է Ֆրանսիայում։ 1984 թվականին նկարահանել է «Լուսնի սիրելիները», որին շնորհվել է Վենետիկի միջազգային կինոփառատոնի Ժյուրիի հատուկ մրցանակը։ Նույն մրցանակն են նվաճել նաև նրա երկու այլ գործեր՝ «Եվ եղավ լույս»ը (1989) և «Ավազակներ, գլուխ յոթերորդ»ը (1996)։ 1999 թվականին էկրան բարձրացավ Իոսելիանիի «Մնաս բարով, տուն, սիրելի տուն» ֆիլմը, որտեղ Իոսելիանին ևս դեր ուներ։

Օթար Իոսելիանին կինոյի մասին մի շարք հոդվածներ է հեղինակել, որոնք տպագրվել են Ռուսաստանում և արտասահմանում։ 1993 թվականին արժանացել է «Տրիումֆ» մրցանակին։ 2000 թվականին եղել է La Fémis-ի՝ Ֆրանսիայի ազգային կինոդպրոցի ընդունելության քննության հանձնաժողովի նախագահը, 1986 թվականին՝ Բեռլինի միջազգային կինոփառատոնի ժյուրիի անդամ։

Ֆիլմեր

Վավերագրական ֆիլմեր 
 1959 - Саповнела (Ծաղիկ, որը ոչ ոք չի կարող գտնել)
 1964 - Չուգուն
 1969 - Հին վրացական երգ
 1982 - «7 երգ սև-սպիտակ կինոյի համար» / 7 pièces pour le cinéma noir et blanc
 Euskadi, 1982
 1988 - Տոսկանայի փոքրիկ մատուռը / Un petit monastère en Toscane
 1994 - Վրաստանը միայնակ / Seule, Géorgie

Գեղարվեստական ֆիլմեր 
Կարճամետրաժ
 1957 - «Ջրաներկ»
 1962 - «Ապրիլ» / აპრილი
Լիամետրաժ
 1966 - «Տերևաթափ» / გიორგობისთვე
 1970 - «Ապրում էր մի երգող կեռնեխ» / იყო შაშვი მგალობელი
 1975 - «Հովվերգություն» / პასტორალი
 1984 - «Լուսնի սիրելիները» / Les favoris de la lune
 1989 - «Եվ եղավ լույս» / Et la lumière fut
 1992 - «Թիթեռների որս» / La Chasse aux papillons
 1996 - Ավազակները, գլուխ VII / Brigands, chapitre VII
 1999 - «Մնաս բարով, տուն, սիրելի տուն» / Adieu, plancher des vaches!
 2002 - «Երկուշաբթի, առավոտ» / Lundi matin
 2006 - «Այգիները աշնանը» / Jardins en automne
 2010 - «Խաժամուժ» / Chantrapas
 2015 - «Ձմեռային երգ»

Ծանոթագրություններ

Արտաքին հղումներ 
 Օթար Իոսելիանիի մասին imdb.com կայքում
 Վրացական կինոյի լեգենդ Օթար Իոսելիանի ասուլիսը
 
 
 
 
 
 

Վրացի ռեժիսորներ
1934 ծնունդներ
Փետրվարի 2 ծնունդներ
Թբիլիսի քաղաքում ծնվածներ
ՎԳԻԿ-ի շրջանավարտներ
Անձինք Թբիլիսիից
Վրացի կինոռեժիսորներ
«Նիկա» մրցանակի դափնեկիրներ
Վրացի դերասաններ
Վրացի սցենարիստներ
Վրացական ԽՍՀ ժողովրդական արտիստներ
Պատվո լեգեոնի շքանշանի ասպետներ
Վրացական ԽՍՀ Շոթա Ռուսթավելու անվան պետական մրցանակի դափնեկիրներ
Վրացական ԽՍՀ արվեստի վաստակավոր գործիչներ
Վրացի դաշնակահարներ
Վրացի կինոդերասաններ
Վրացական ԽՍՀ վաստակավոր արտիստներ
Վրացի դիրիժորներ